অধিকন্তু, কিছু পন্ডিত মদিনা সনদকে ধর্মনিরপেক্ষ দাবি করে এই মত দেন যে-রাসূল (সা)-এর জামানা থেকেই মুসলিম বিশ্বে ধর্মনিরপেক্ষ রাষ্ট্রব্যবস্থা বিদ্যমান ছিল। এদের যুক্তি হচ্ছে-‘ধর্মনিরপেক্ষতা সামাজিক ন্যায়বিচার এবং সার্বজনীন কল্যাণভিত্তিক সমাজগঠনের লক্ষ্যে উন্নত চিন্তাসমৃদ্ধ পদ্ধতির মাধ্যমে মানবগোষ্ঠীকে উদ্বুদ্ধ করে থাকে। আর ইসলাম যেহেতু এ ধরনের উদ্বুদ্ধকরণে বিশ্বাসী তাই এ সুযোগে ইসলামকে ধর্মনিরপেক্ষতাবাদের সাথে সামঞ্জস্যশীল বলে অভিহিত করা যায়।’ অথচ প্রকৃত প্রস্তাবে ইসলাম ন্যায়বিচার এবং সার্বজনীন কল্যাণভিত্তিক সমাজগঠনে মানবগোষ্ঠীকে উদ্বুদ্ধ করে তবে তা অবশ্যই পরকালে বিশ্বাস ও জবাবদিহিতার ভিত্তিতে।